### | | | | --- | --- | | | | | --- | | **Byråd** 25. juni 2019 Sagsnr. 710-2019-20455 Dok.nr. 710-2019-128773 Sagsbehandler DPHERA | | 94.                 Udfasning af engangsservice i plastik - Åbent

###

|  |  |
| --- | --- |
| Tidl. politisk behandling | BY, 30.04.19, pkt. 52 |
| Forventet sagsgang | ØK, BY |
| Lovgrundlag |  |

**SAGENS INDHOLD**

Byrådet skal i denne sag tage stilling til forslag om
udfasning af brugen af engangsservice i plastik på alle kommunens
arbejdspladser.

Byrådet besluttede 30. april 2019, at administrationen skal
fremlægge forslag til politisk behandling om udfasning af brugen af engangsservice
og -bestik i plastik på kommunens arbejdspladser.

På den baggrund har Job og Økonomi udarbejdet forslag om
ændret brug af engangsservice i [adresse].

I [adresse] anvendes på nuværende tidspunkt følgende
engangsservice:

·
Engangsbestik i plast og komposterbart plantestivelse

·
Engangskrus i plast og komposterbart materiale

·
Engangstallerkener i plastlamineret pap.

De plastiklaminerede engangstallerkener er kendetegnet ved,
at de kan bortskaffes med almindeligt husholdningsaffald og kan genbruges som
pap eller forbrændes, men ikke komposteres.

Engangsservice anvendes bredt i institutioner,
administrationsbygninger mv. i [adresse]. Der er over de seneste år sket
en udvikling i retningen af et større udbud af komposterbart engangsservice.
Derfor er det aktuelt kun en del af det engangsbestik og de engangskrus, der
anvendes i [adresse], der er lavet af plastmateriale.

Det bemærkes i forlængelse heraf, at Favrskov Mad anvender
engangsemballage i plastik i forbindelse med deres maddistribution. Det sker
blandt andet af hensyn til madens holdbarhed m.v. Plastikemballagen i [adresse]
Mad kan derfor ikke umiddelbart erstattes af andre mere miljøvenlige produkter,
og den indgår derfor ikke i nærværende forslag.

Det bemærkes, at forslaget om udfasning af plastikservice
alene omfatter det kommunale forbrug af engangsservice og dermed ikke
borgernes/brugernes eventuelle medbragte engangsservice på de kommunale
institutioner (fx skoleelevers medbragte engangsservice).

Endvidere gøres der opmærksom på, at Europa-Parlamentet i
marts 2019 vedtog at forbyde en række produkter i engangsplastik. Forbuddet
forventes at blive implementeret fra 2021.

**VURDERING**

Job og Økonomi anbefaler, at alternativerne til engangsservice
i plastik vurderes ud fra, hvad der er praktisk muligt og omkostningsmæssigt
fornuftigt. Der vil som udgangspunkt være to alternativer eller en kombination
heraf. Det ene alternativ er at erstatte engangsservice med service i glas,
porcelæn og metal. Det andet alternativ er at benytte engangsservice i et
miljøvenligt og komposterbart materiale.

For så vidt angår udfasningen af engangsbestik og
engangskrus i plastik er der i [adresse] nuværende indkøbsaftaler gode
muligheder for at indkøbe erstatningsprodukter, der er miljøvenlige og
komposterbare.

Hvad angår udfasningen af de laminerede engangstallerkener
er situationen den, at Favrskov Kommunes aktuelle indkøbsaftale via Staten og
Kommunernes Indkøbsservice A/S (SKI) ikke giver mulighed for at indkøbe
komposterbare engangstallerkener. Det forventes imidlertid, at der i den nye
SKI-aftale, der træder i kraft medio 2020, vil omfatte en række forskellige
komposterbare produkter inden for engangsservice.

I medfør af det stigende udbud af komposterbare
engangsserviceprodukter forventes priserne tilsvarende at falde de kommende år.
Anders Steffensen af markedspriserne for komposterbare engangstallerkener uden for de
nuværende indkøbsaftaler viser, at prisen for en komposterbar engangstallerken aktuelt
er ca. tre gange højere end for de traditionelle laminerede engangstallerkener
i pap.

Det foreslås, at indkøb af engangskrus og -bestik i plastik
stopper umiddelbart efter Byrådets forventede beslutning om udfasning af
engangsservice i plastik 25. juni 2019, men at allerede indkøbt engangsservice
opbruges, sådan at engangskrus og -bestik i plastik forventeligt vil kunne være
udfaset ved udgangen af 2019.

Vedr. de laminerede engangstallerkener vil der bliver taget
initiativ til en løbende udfasning i takt med, at produkterne kan indkøbes via
de formelle indkøbsaftaler.

Det foreslås, at det er lederen på den enkelte arbejdsplads,
der vurderer, om engangsservice kan udfases helt, eller om der fremadrettet
skal anvendes engangsservice i komposterbart materiale

Udfasningen af plastikservice tænkes ind i den almindelige
affaldssortering, sådan at komposterbart engangsservice håndteres sammen med
øvrigt komposterbart affald.

**ØKONOMI**

[adresse] havde i 2018 et samlet forbrug på
engangsservice på i alt 200.000 kr. Heraf udgør forbruget til engangskrus og
-bestik i plastik ca. 125.000 kr., mens udgiften til laminerede
engangstallerkener udgør ca. 75.000 kr.

Hvis det forudsættes, at engangskrus og -bestik i plastik fremadrettet
erstattes af mere miljøvenlige og komposterbare materialer, og der er et
uændret forbrug af engangsservice, så vil det medføre en årlig merudgift på omkring
70.000 kr.

Hvis de nuværende laminerede engangstallerkener skal udfases
til fordel for komposterbare engangstallerkener, så vurderes det, at det vil
medføre en samlet årlig merudgift på ca. 225.000 kr. – ud fra det nuværende
forbrug og de oplyste markedspriser.

På de arbejdspladser, hvor brugen af engangsservice udfases
fuldt ud, vil det medføre engangsudgifter til anskaffelse af glas, porcelæn og
metalbestik mv. samt øgede løbende personaleudgifter til håndtering af
servicen, opvask mv. Eventuelle udgifter hertil afholdes af de enkelte arbejdspladser.

Job og Økonomi foreslår, at merudgifter til indkøb af
miljøvenligt komposterbart engangsservice følger de almindelige retningslinjer
for kommunens decentrale indkøb, hvor den enkelte arbejdsplads reguleres i
overensstemmelse med de opnåede besparelser/merudgifter på indkøb. Det betyder,
at de estimerede merudgifter til implementering af mere miljøvenligt og
komposterbart engangsservice vil blive finansieret via en reduktion af de løbende
budgetterede årlige besparelser på indkøbsområdet – med ca. 70.000 kr. i 2020
og ca. 250.000 kr. fra 2021.

**INDSTILLING**

Direktøren for Job og Økonomi indstiller til Byrådet:

1.
At engangskrus og -bestik i plastik udfases ved udgangen af 2019 og
erstattes af enten komposterbart engangsservice eller med glas, porcelæn og
Kirstine Bruun.

2.
At laminerede engangstallerkener udfases i takt med, at der kan indkøbes
engangstallerkener i komposterbart materiale via de formelle indkøbsaftaler.

3.
 At merudgiften til køb af komposterbart engangsservice vil blive finansieret
via en reduktion af de løbende budgetterede årlige besparelser på
indkøbsområdet.

**BESLUTNING**

***Økonomiudvalget, 18. juni 2019:***

Fraværende:Kenneth Eriksen

Indstilles godkendt.